Пра некаторых я ўжо гаварыў вышэй. Нешта агульнае я знаходжу ў характарах і перакананнях рэдактараў газеты: Вячаслава Харытонава, Барыса Пернікава, Аляксандра Ісачанкі, Васіля Бахара, Васіля Каліберава, Міколы Аленчыка і Валерыя Паўловіча. Гэтае "нешта" — чалавечая дабрыня і шчодрасць, бязмежная адданасць журналісцкай справе, любоў да сваёй нялёгікай прафесіі; праўдалюбства і ўласныя перакананні. Сярод супрацоўнікаў рэдакцыі, на маю думку, найбольш выдзяляўся Уладзімір Дамарацкі. Праўда, спачатку ён не выклікаў энтузіязму ў ка-лектыве — нясмелы, малавопытны ў журналістыцы хлопец. Але мінула небагата часу, і нам давялося змяніць першае ўражанне. Валодзя з кожным артыкулам пісаў лепш і лепш—па-свойму, смела, удумліва, цікава.